Rikunarita-ORG/Wikinium huggingface dataset:
# Esmalte (heráldica)

| Esmalte |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
concepto  |
|  Subclase de
cor atributo (pt)   |
|  Parte de
 brasón  |
|  Aspecto de
heráldica  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/02085q  |
| OpenAlex | C160437614  |

 |

 |
|

| Fontes e ligazóns |
| --- |
|  Descrito pola fonte
* *Meyers Konversations-Lexikon, 4ª edición (1885–1890)* "Q112777678 "
 |

 |
| Wikidata C:Commons |

O **esmalte** heráldico designa o atributo cromático dun campo ou dun fondo. Trátase de cores simbólicas: así o goles represéntase por un vermello sexa escarlata, carmín ou outro.
As cores están repartidos en tres grupos:

os **metais**, compostos esencialmente do *ouro* e a *prata*;
as **cores**, compostos esencialmente do *azur*, do *goles*, do *sable*, do *sinople* e do púrpura;
os **forros**, compostos esencialmente do *armiño* e do *vero*, así como das súas innumerables variantes; son de feito composicións "bicromáticas", reunindo un esmalte cun metal.
Débese notar que o emprego de "**cor**" e de "**esmalte**" non está libre de problemas. Segundo os autores, *esmalte* é utilizado en lugar de *cor* e, de maneira inversa, algúns utilizan o mesmo termo para designar o conxunto da paleta ou o subgrupo específico.

Eses dous termos non aparecen no brasonamento senón unicamente na descrición teórica da heráldica, esta diferenza non ten consecuencias notables. O único punto ou esta distinción é importante na regra de contrariedade dos esmaltes, que tenta que nunca haxa esmalte sobre esmalte, ou metal sobre metal. Nesta formulación, *esmalte* está ben comprendido nun sentido estrito.

Certos *esmaltes* foron algunha vez forros coma o *sable* e probablemente o *goles*. O *púrpura* foi un *esmalte* ambiguo que funcionaba ás veces como un *forro*.

## Cor dos brasóns

Aínda que a cor sexa unha característica moi importante, non é aparente cando as armerías figuran sobre selos, moedas, incluídas esculturas en edificios nos mobles. Estas armerías non están pintadas ou a pintura xa se borrou.

Para a representación monocromática das armerías (gravados, escultura etcétera) as cores son representados por raiados convencionais.

| **Esmaltes principais** | **Esmaltes neutros** | **Metais principais** | **Forros principais** |
| --- | --- | --- | --- |
| *Azur*  | *Goles*  | *Sinople*  | *Púrpura*  | *Sable*  | *Ouro*  | *Prata*  | *Armiño*  | *Vero*  |

| **Esmaltes menos frecuentes** | **Metais menos frecuentes** |
| --- | --- |
| *Morado*  | *Sanguíneo*  | *Alaranxado*  | *Leonado*  | *Aceiro*  | *Bronce*  | *Cobre*  | *Fierro*  | *Chumbo*  |
# Rif

Situación do Rif.
O **Rif** (en árabe: الريف; en bérber: *Arif*) é unha rexión montañosa do norte de Marrocos, na costa do mar Mediterráneo, entre as cidades de Tetuán e Nador. Era unha das cinco divisións administrativas nas que se dividía o Protectorado Español de Marrocos, con capital en Al-Hoceima (antiga Villa Sanjurjo).

Trátase dunha rexión tradicionalmente illada e desfavorecida. Os seus habitantes son bérberes, e o idioma materno da maioría da poboación é o rifeño ou tarifit, aínda que a maioría tamén fala o árabe, que é a lingua oficial. As principais linguas estranxeiras son o castelán e o francés.
# Bóveda de aresta

Bóveda de aresta, sobre piares.
A **bóveda de aresta** é o elemento arquitectónico abovedado que se emprega para cubrir espazos cuadrangulares; resulta da intersección de dúas bóvedas de canón, que se cruzan de xeito perpendicular.

## Historia e características

Fórmase por dúas superficies semicilíndricas ortogonais cuxas liñas de intersección, ou arestas, son arcos de elipse que se cruzan no vértice superior.

Os enxeñeiros e arquitectos romanos espallárona polo Imperio utilizándoa como alternativa aos sistemas alintelados e as cubertas planas para espazos pequenos.

Mantida durante a alta idade media pola súa facilidade de construción, convértese nun dos sistemas máis estendidos da arte románica. Salvo notables excepcións -Santa Madalena de Vezelay, no Camiño francés de peregrinación a Santiago- o seu desenvolvemento circunscríbese ás naves laterais e ás cubertas da tribuna. As grandes igrexas de peregrinación a Santiago como a de Santa Fe de Conques, San Martiño de Tours, San Sernin de Tolosa ou a propia Igrexa catedral de Santiago de Compostela son excelentes exemplos do seu desenvolvemento técnico.

Abandonada pola bóveda de crucería no Gótico, recupérase con nova forza e brío construtivo no Renacemento, sobre todo no Quattrocento italiano onde Brunelleschi é firme defensor das súas posibilidades construtivas e decorativas. O Barroco compatibilízaa con outras cubricións ata que a modernidade e as súas novas solucións arquitectónicas relégana ao carácter de solución artesanal tradicional.

## Bóveda de aresta nervada

Unha **bóveda de aresta nervada** é a bóveda de aresta que ten nervios ou arcos de reforzo nos puntos de intersección das dúas bóvedas.

### Imaxes

|  |  |  |
| --- | --- | --- |
| Bóveda de aresta vista dende abaixo. En letra grosa *Arris* (**Aresta** en inglés) | Bóveda de aresta vista dende arriba. | Bóveda de aresta. |

## Notas

## Véxase tamén

### Outros artigos

* Bóveda (arquitectura)
* Bóveda de cruzaría
# Cen Mil Fillos de San Luís

Batalla nos montes de Santa Margarida, extra muros da cidade da Coruña, acontecida o 15 de xullo de 1823.
O 7 de abril de 1823, Francia interveu militarmente en España, a solicitude do rei Fernando VII para apoialo fronte aos liberais e restablecer o absolutismo, en virtude dos acordos da Santa Alianza. O exército francés, denominado co nome dos **Cen Mil Fillos de San Luís**, foi encabezado polo duque de Angulema, fillo do futuro Carlos X de Francia.

O obxectivo fundamental da intervención francesa era rematar cos liberais no goberno desde tres anos antes. As forzas españolas leais enfrontáronse cos franceses en Cataluña ao mando de Francisco Espoz y Mina, pero non houbo apenas reacción popular de apoio e deberon retirarse. O exército francés ocupou Madrid sen resistencia e seguiron cara a Andalucía en persecución dos liberais que se refuxiaran en Cádiz con Fernando VII como refén.

Cádiz foi cercada e bombardeada. A resistencia foi moi forte e os franceses non puideron tomar a cidade. A situación dos asediados era desesperada pois non chegaban reforzos de parte algunha. Ao final realizouse un pacto: Fernando VII sairía e prometería defender a liberdade alcanzada polos españois coa Constitución de 1812, e a cambio renderíase a praza.

Acordado cos franceses, Fernando VII saíu da cidade, pero de forma inmediata uniuse ao invasor, e o mesmo 1 de outubro decretou a abolición de cantas normas xurídicas foran aprobadas durante os tres anos anteriores dando fin o Trienio liberal.

## Notas

* *Horitzó Història*. Segundo de Bachillerato. Editorial Vicens Vives. Quinta reimpresión. (2008)

---

|  |  |
| --- | --- |
|  |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# 1825

| 1825 |
| --- |
| Calendario gregoriano | 1825 MDCCCXXV |
| *Ab urbe condita* | 2578 |
| Calendario armenio | 1274 |
| Calendario chinés | 4521 – 4522 |
| Calendario hebreo | 5585 – 5586 |
|  |
| Calendario hindú |
|  ·  *Vikram Samvat* | 1880 – 1881 |
|  ·  *Shaka Samvat* | 1747 – 1748 |
|  ·  *Kali Yuga* | 4926 – 4927 |
|  |
| Calendario persa | 1203 – 1204 |
| Calendario musulmán | 1241 – 1242 |
| Calendario rúnico | 2075 |
|

|  |  |  |
| --- | --- | --- |
| ⟸ | Década de 1820 | ⟹ |
| 1821 | 1822 | 1823 | 1824 | **1825** | 1826 | 1827 | 1828 | 1829 |

 |

## Acontecementos

* 1 de xuño - España: Créase en Segovia o *Colexio Xeneral Militar* con sede no Alcázar. Posteriormente estaría en Madrid e Toledo, até a súa supresión en 1850.
* 6 de agosto - Proclamación da independencia de Bolivia.
* 25 de agosto - O Uruguai declara a súa independencia do Brasil (en 1828 constitúese como estado).

### Arte e cultura

* 12 de febreiro - Estrea da ópera *Adelson e Salvini*, de Bellini, no Teatro do Conservatorio di S. Sebastiano de Nápoles.

### Ciencia e tecnoloxía

* Primeira liña ferroviaria do mundo no Reino Unido.

## Nacementos

* 9 de febreiro - Benito María Hermida Verea, político galego (m. 1905).
* 15 de marzo - Aníbal Pinto Garmendia, presidente chileno (m. 1884).
* 4 de maio - Thomas Henry Huxley, biólogo británico (m. 1895).
* 17 de maio - Matías López López, industrial e político galego.
* 21 de xullo - Práxedes Mateo Sagasta, político español.
* 15 de agosto - Bernardo Guimarães, escritor brasileiro (m. 1884).
* 11 de setembro - Giuseppe Prinzi, escultor italiano (m. 1895).
* 25 de setembro - Rafael Wenceslao Núñez Moledo, presidente de Colombia (m. 1894).
* 2 de decembro - Pedro II, emperador do Brasil (m. 1891).
* Eusebio da Guarda, negociante e filántropo coruñés (m. 1897).

## Mortes

* 7 de maio - Antonio Salieri, compositor italiano.
* 19 de maio - Henri de Saint-Simon, filósofo francés, teórico do socialismo utópico.
* 20 de agosto - Juan Martín Díez, *El Empecinado*, é aforcado na cidade de Roa.
* 1 de decembro - Alexandre I, Tsar de Rusia.

## Outros

Historia ano a ano
# Coupe de l'Espérance

Coupe de l'Espérance|  |
| Tipo | competición de rugby a 15 desaparecida  |
| Localización  e  Datas |
| País | Francia  |
| Vixencia | 1916 –  |
| Intervalo de tempo | – 1940  |
| Competición |
| Primeiro posto | Stade Toulousain

---

Stade Nantais

---

Racing 92

---

Tarbes Pyrénées Rugby    |
|  |
|  |
|  |
|

---

 |

A **Copa da Esperanza**, *Coupe de l'Espérance* en francés, foi unha competición francesa de rugby creada pola Union des Sociétés Françaises de Sports Athlétiques en 1915. A causa da primeira guerra mundial, o Campionato de Francia de Rugby non es puido disputar, xa que moitos xogadores víronse directamente implicados no conflito. A Copa da Esperanza xogárona xa que logo os xogadores novos que non foran chamados a filas.

A Copa da Esperanza non se debe confundir co Challenge de l'Espérance creado en 1953.

## Palmarés

|  |  |  |  |  |  |
| --- | --- | --- | --- | --- | --- |
| **Data da final** | **Vencedor** | **Finalista** | **Resultado** | **Lugar da final** | **Espectadores** |
| 1916 | **Stade Toulousain** | Stade Français París | 8-0 |  |  |
| 29 de abril de 1917 | **Stade Nantais UC** | Stade Toulousain | 8-3 |  |  |
| 1918 | **Racing club de France** | FC Grenoble | 22-9 |  |  |
| 4 de abril de 1919 | **Stadoceste Tarbais** | Aviron Bayonnais | 4-3 | Route du Médoc, Le Bouscat |  |

## Véxase tamén

### Outros artigos

* Top 14

### Ligazóns externas

* A actualidade do campionato de Francia de Rugby *(en francés)*
* Campionato de Francia en itsrugby.com *(en francés)*
* France Rugby *(en francés)*
# Sé episcopal

| Sé episcopal |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Subclase de
sede vila  |
|  Nome orixinal
sedes episcopalis (la)  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/01cbzb  |

 |

 |
|

| Fontes e ligazóns |
| --- |
|  Descrito pola fonte
* *Encyclopædia Britannica* "1911 Encyclopædia Britannica/See (en) "
 |

 |
| Wikidata |

A **sé episcopal** (do latín *sedem*, cadeira) é o trono (cátedra) dun bispo. No sentido máis estrito, a *sé episcopal* (un *epíscopo* é un bispo) refírese á catedral dun bispo. Os termos *sé diocesana* e *sé arquidiocesana* teñen o mesmo significado, aínda que especifican o rango da xurisdición na xerarquía da igrexa á que pertenzan.

Por extensión emprégase a palabra para denominar ao pobo ou a cidade onde estea a catedral. Por exemplo, usando o sentido estrito, a sé da Arquidiocese de Westminster en Inglaterra, é a catedral de Westminster, pero nun sentido máis amplo, esa mesma sede é a cidade de Londres, onde se localiza a catedral. Ás veces, mesmo se usa, erroneamente, este termo para referirse a toda a diocese, aínda que esta cubra máis dun pobo ou cidade; os termos correctos, diocese e arquidiocese, cobren este significado con maior precisión.

Un caso especial é a *Santa Sé*, que na Igrexa Católica refírese á oficina papal, ou á cidade do Vaticano en xeral.

O termo vese con maior frecuencia nas Igrexas Católica e anglicana, aínda que tamén se emprega nalgunhas igrexas luteranas.
# 1 de xuño

|  |  |  |
| --- | --- | --- |
| << | **Xuño** | >> |
| Lu | Ma | Mé | Xo | Ve | Sá | Do |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |
| **2026** Todos os días |

O **1 de xuño** é o 152º día do ano do calendario gregoriano e o 153º nos anos bisestos. Quedan 213 días para finalizar o ano.

## Acontecementos

* 1252 - Afonso X o Sabio é proclamado rei de Castela e León.
* 1854 - Manuel Murguía publica o seu primeiro texto en galego, no álbum de Elena Avendaño, unhas seguidillas tituladas a "Nena das Soidades".
* 1855 - O aventureiro estadounidense William Walker invade Nicaragua e reinstauara a escravitude.
* 1985 - Inaugúrase a Casa das Ciencias, museo interactivo integrado dentro dos Museos Científicos Coruñeses .
* 1998 - Constitúese o Banco Central Europeo.
* 2003 - A República Popular da China comeza a encher a represa de Tres Gargantas, que será a máis grande do mundo.

## Nacementos

* 1780 - Carl von Clausewitz, xeneral prusiano e teórico militar (m. 1831).
* 1851 - Isaac Peral, científico e mariño, inventor do submarino Peral (m. 1895).
* 1907 - Helen Megaw foi unha mineraloxista irlandesa (m. 2002)

Luís Seoane.
* 1910 - Luís Seoane editor, escritor, xornalista, gravador e pintor galego (m. 1979).
* 1917 - William Standish Knowles, químico estadounidense, Premio Nobel.
* 1921- Giuliana C. Tesoro, química italiana (m. 2002)

Marilyn Monroe.
* 1926
	+ Andy Griffith, actor estadounidense (m. 2012).
	+ Marilyn Monroe, actriz estadounidense (m. 1962).
* 1935 - Norman Foster, arquitecto británico.
* 1937 - Morgan Freeman, actor estadounidense.
* 1940 – René Auberjonois, actor estadounidense (m. 2019).
* 1942 - Xosé Manuel Martínez Oca, escritor galego.
* 1947 - Ronnie Wood, guitarrista británico (Rolling Stones).
* 1949 - Carlos Sixirei, historiador galego.

Lisa Hartman Black.
* 1956 - Lisa Hartman Black, actriz e cantante estadounidense.
* 1956 - Mircea Cărtărescu, escritor romanés.
* 1968 - Jason Donovan, cantante e actor australiano.
* 1973 - Heidi Klum, modelo alemá.
* 1974 - Alanis Morissette, cantante canadense.

## Mortes

Camilo Castelo Branco.
* 1841 - Nicolas Appert, inventor francés, (n. 1749).
* 1868 - James Buchanan, presidente dos Estados Unidos (n. 1791).
* 1890 - Camilo Castelo Branco, escritor portugués (n. 1825).
* 1938 - Ödön von Horváth, escritor austrohúngaro (n. 1901).
* 1946 - Ion Antonescu, militar e primeiro ministro de Romania (n. 1882).
* 1952 - John Dewey, filósofo estadounidense.
* 1979 - Werner Forssmann, médico alemán, Premio Nobel (n. 1904).
* 1999 - Christopher Cockerell, enxeñeiro e inventor británico.
* 2001 - Rei Birendra do Nepal (n. 1945).
* 2008 - Yves Saint-Laurent, estilista francés (n. 1936).

## Festas e celebracións

* Día Mundial do Leite.
* Día Mundial dos Arrecifes.

### Festas cristiás

* San Xustino
* Na Igrexa Católica:

* Santo Íñigo

## Notas

Os 366 días do ano
# 1135

| 1135 |
| --- |
| Calendario gregoriano | 1135 MCXXXV |
| *Ab urbe condita* | 1888 |
| Calendario armenio | 584 |
| Calendario chinés | 3831 – 3832 |
| Calendario hebreo | 4895 – 4896 |
|  |
| Calendario hindú |
|  ·  *Vikram Samvat* | 1190 – 1191 |
|  ·  *Shaka Samvat* | 1057 – 1058 |
|  ·  *Kali Yuga* | 4236 – 4237 |
|  |
| Calendario persa | 513 – 514 |
| Calendario musulmán | 529 – 530 |
| Calendario rúnico | 1385 |
|

|  |  |  |
| --- | --- | --- |
| ⟸ | Década de 1130 | ⟹ |
| 1131 | 1132 | 1133 | 1134 | **1135** | 1136 | 1137 | 1138 | 1139 |

 |

## Acontecementos

* 4 de febreiro: Fundación do Mosteiro de Santa María de Aciveiro, xunto aos montes do Candán (na actual provincia de Pontevedra).
* 5 de decembro: o rei Afonso VII funda o mosteiro de Monfero (actual provincia da Coruña).

### Arte e cultura

* Al Idrisi remata o seu libro "*Divertimento para o que desexe coñecer o mundo*", tratado de xeografía, no que se divide a Terra por zonas ou climas.

## Nacementos

* Maimónides (Moshé ben Maimon) (m. 1204).

## Mortes

* Henrique I de Inglaterra

Historia ano a ano

---

|  |  |
| --- | --- |
|  |  *Este artigo sobre efemérides é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Reis Magos

Reis Magos|  |
| Biografía |
| Lugar de sepultura | Catedral de Colonia Saveh  |
| Actividade |
| Ocupación | Rei |
| Día de festividade relixiosa | 24 de xullo 6 de xaneiro  |
|

---

 |
| Descrito pola fonte | Enciclopedia de Otto The Nuttall Encyclopædia >>>:Cologne, The Three Kings of, Magi, the Three Collier's New Encyclopedia  |
|  |

Os **Reis Magos** (tamén coñecidos como os **Magos de Oriente**) é o nome polo que tradicionalmente se denomina aos visitantes que, tras o nacemento do Neno Xesús, acudiron desde países estranxeiros para renderlle homenaxe e entregarlle agasallos de gran riqueza simbólica: ouro, incenso e mirra.

## Tradición

Nalgúns países (como en Galicia) existe a tradición de representaren os reis traendo os agasallos que os nenos lles pediron nas súas cartas durante a noite anterior á Epifanía. En Galicia a lenda dos Reis Magos foi substituíndo ao longo dos últimos séculos o **apalpador**,[*Cómpre referencia*] figura propia mítica ligada á tradición do Nadal da que só fican testemuñas nas comarcas orientais de Galicia.

Reis Magos, en México
### Orixe

Adoracións dos Reis. Resto dun baldaquino, hoxe na parede dunha casa de Ponte Arnelas (Ribadumia)
O nome de *magos* provén do latín *magi* e este do grego *μάγοι*. Este termo, sen ter o mesmo significado que o actual, era un título que se lle daba ás castes sacerdotais do zoroastrismo. Como parte da súa relixión, estes sacerdotes prestaban unha especial atención ao estudo das estrelas, e gañaron unha reputación internacional pola astroloxía.

A figura dos Reis Magos ten a súa orixe nos relatos do nacemento de Xesús, algúns dos devanditos relatos foron integrados dos evanxeos canónicos que hoxe conforman o Novo Testamento da Biblia. Concretamente o Evanxeo de Mateu é a única fonte bíblica que menciona uns magos (aínda que non especifica o número nin o título de "reis") quen, tras seguir unha estrela, buscan o rei dos xudeus que naceu en Xerusalén, guiándolles, a antedita estrela, ata Xesús nacido en Belén, e a quen ofrecen ofrendas de ouro, incenso e mirra. As tradicións antigas que non foron recollidas na Biblia, por exemplo o chamado Evanxeo da infancia de Tomé do século II, con todo, dan o seu número e asígnanlles nome: Melchor, Gaspar e Baltasar, posiblemente sacerdotes zoroastristas provenientes de Persia. Os nomes son ademais diferentes segundo a tradición siríaca. Segundo posteriores interpretacións os Magos foron considerados orixinarios de África, Europa e de Asia.

Non é ata o século XV cando Baltasar pasará a ser representado como unha persoa de cor ou incluso de etnia india[*Cómpre referencia*].

## Galería de imaxes

* Adoracións dos Reis. Tímpano da igrexa Santa María de Iria Flavia, Padrón.
* Tímpano na catedral de Tui
* Roscón de Reis caseiro

## Notas

## Véxase tamén

### Outros artigos

* Apalpador
* Papá Noel
* A Vella do Monte
* Olentzero
# Alcalde, alcaldesa

| Alcalde

---

 Alcaldesa  |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
cargo  |
| Despregar
 Subclase de
autoridade xefe de goberno head of a city (en)  cargo electo órgano administrativo político municipal local official (en)   |

 |
|  Tratamento
Mayor (en)   |
|

| Localización |
| --- |
|  Xurisdición
 concello  |

 |
|

| Fontes e ligazóns |
| --- |
| Despregar
 Descrito pola fonte
* *Pequeno Dicionario Enciclopédico de Brockhaus e Efron* "Q24762520 "
* *Meyers Konversations-Lexikon, 4ª edición (1885–1890)* "Q115172624 "
* *Encyclopædia Britannica* "1911 Encyclopædia Britannica/Mayor (en) "
* *Grande Enciclopedia Soviética (1926 - 1947)* "Q109774705 "
* *Novo Dicionario Enciclopédico, 1911-1916* "Q84000313 "
* *Vlastenský slovník historický* "Q125873591 "
 |

 |
| Wikidata C:Commons |

**Alcalde**, termo derivado do árabe قاضي, qāḍī, que significa "xuíz", é un funcionario público que se atopa á fronte da administración local básica dun país ou forma parte dela.

Nos distintos países existe unha ampla variedade de regulacións legais ou consuetudinarias, tanto no relativo ás competencias e responsabilidades do alcalde como na forma en que é elixido.

Historicamente, en partes de Castela o alcalde tamén exercía tamén as funcións de xuíz. Os poboados que ostentaban ese privilexio tiñan o título de vila (ou de cidade). A administración municipal das outras poboacións estaba nas mans dun corrixidor. Por esta razón, as vilas tiñan dereito a erixir un *rollo*, lugar de axustizamento. Existiu ademais, no Reino de Castela, o cargo de Alcalde de Casa e Corte da súa Maxestade, funcionario xudicial que impartía xustiza na Sala de Alcaldes de Casa e Corte.

O cargo de alcalde ten unha duración normalmente de 4 a 6 anos e pode ser reelixido na maioría dos países. Habitualmente está ao cargo de velar polos intereses dos seus concidadáns, representándoos ante a autoridade xerárquica maior, ademais de impulsar políticas locais para mellorar a súa calidade de vida, como programas de saúde ou deporte, e combater contra a delincuencia, entre outras tarefas.

## Notas

## Véxase tamén

### Outros artigos

* Alcalde de barrio